Corvus Energy inngår servicepartnerskap med Belga Marine i Brasil
Pressemelding: Bergen, Norge og Rio de Janeiro, Brasil, 17 august  2026 – Corvus Energy, verdens ledende leverandør av batterisystemer for maritim sektor, har inngått et strategisk partnerskap med det anerkjente serviceselskapet Belga Marine i Brasil. Samarbeidet vil sikre lokal support og ekspertise på batterisystemer og lokal lagring av reservedeler for å møte behovene til Brasils voksende flåte av batteridrevne offshore servicefartøy (OSV-er). 
En vekstregion for grønne offshorefartøy
Brasil har en sterk posisjon globalt innen tradisjonelle olje- og gassprosjekter og nye fornybare energisatsinger.  Veksten innen sektoren drives av både økt etterspørsel på leting og produksjon samt utvikling av nye dypvanns- og ultradypvannsprosjekter. Servicefartøyflåte til Brasil er på rekordhøye 500 fartøy i drift og det forventes en betydelig vekst i årene fremover. I tillegg investerer Petrobras store beløp i både utfasing av eldre fartøy og fornyelse av flåten med mer enn 40 nye fartøy i planlagt drift fra 2027 og utover. 
På verdensbasis har Corvus Energy levert batterisystemer til hundrevis av offshorefartøy, inkludert flere hybride fartøy i Brasil. Med den sterke veksten i den brasilianske offshoresektoren forventes dette antallet å øke. Samarbeidet med Belga Marine inngås for å sikre god service og support til både eksisterende og kommende fartøy. 
Belga Marine – en sterk og pålitelig servicepartner i Brasil
Belga Marine er en anerkjent leverandør av vedlikeholds- og asset management-løsninger har mer enn førti ås erfaring fra å støtte globale teknologileverandører og deres kunder i Brasil. Siden 1981 har Belga Marine levert vedlikeholds- og reparasjonstjenester for avansert utstyr til offshore og marine. 
Selskapet har spesialkompetanse innen marinelektronikk, telekommunikasjon, navigasjon og automasjon, og tilbyr vedlikehold, inspeksjon og sertifisering av utstyr. 
Med et høyt kvalifisert teknisk team og registrering hos internasjonalt anerkjente klasseselskaper som ABS, Bureau Veritas, DNV og Lloyd’s Register, er Belga Marine godt posisjonert til å betjene Corvus Energy sine kunder som en pålitelig og kompetent servicepartner i regionen. 
Lokal støtte, global ekspertise

Ifølge Tor-Gunnar Hovig, Head of Region Americas i Corvus Energy:
«Corvus Energy tilstreber å være mer enn en leverandør av et batterisystem. Vi samarbeider med fartøyeiere og operatører gjennom hele fartøyets levetid, og kombinerer lokale servicemuligheter med global ekspertise, digital overvåking, prediktiv analyse og teknisk support. Denne tilnærmingen bidrar til høy driftssikkerhet og optimal ytelse, samtidig som Corvus styrker sin kapasitet til å støtte en raskt voksende global flåte av batteridrevne fartøy. 
Samarbeidet med Belga Marine i Brasil er en viktig del av denne satsingen og muliggjør spesialisert lokal service støttet av global ekspertise. 
«Med økende bruk av batteriteknologi om bord på offshorefartøy, blir lokal support stadig viktigere. Gjennom vårt partnerskap med Belga Marine kombinerer vi lokal service med Corvus Energy sin globale ekspertise, og sikrer at kundene får den støtten de trenger gjennom hele levetiden.» 
Belga Marines tekniske leder, Ari Claudio, kommenterer:
«Belga Marine har lang erfaring med å levere spesialiserte vedlikeholds løsninger for avansert maritim teknologi i Brasil, og vi er glade for å kunne utvide dette tilbudet til også å omfatte marine batterisystemer gjennom samarbeidet med Corvus Energy.» 
---------
Om Corvus Energy
Corvus Energy, med hovedkontor i Norge, er verdens ledende leverandør av nullutslippsløsninger for den maritime industrien. Selskapet tilbyr en omfattende portefølje av batteri systemer som er egnet for nær sagt alle fartøytyper, og hjelper rederier med å redusere utslipp, forbedre driftseffektiviteten og sikre trygg og pålitelig drift.
Corvus Energys løsninger kombinerer avansert batteriteknologi med digitale tjenester, batteripass-funksjonalitet, cybersikkerhet og global service- og supportstøtte gjennom hele fartøyets livssyklus.
Med mer enn 1 350 leverte prosjekter verden over har Corvus Energy etablert seg som en betrodd partner i den maritime energiomstillingen. I dag er over 50 prosent av verdens fartøy som er utstyrt med nullutslippsteknologi drevet av systemer fra Corvus Energy.

Om Belga Marine
Belga Marine er en ledende leverandør av servicetjenester og spesialiserte vedlikeholdsløsninger innen maritim og offshore industri i Sør-Amerika. Gjennom automatisering av daglige arbeidsprosesser, bruk av digitale plattformer og integrering av avanserte programvareløsninger hjelper selskapet kundene med å arbeide smartere, forbedre den operasjonelle ytelsen og møte kravene i en stadig mer digitalisert industri

For more information, please visit corvusenergy.com

